L'Edito de Miłan , conosesta anca cofà ła tołeransa del cristianèzemo, el ze sta promulgà a Miłan inte el 313 e el ga stabiłio ła libartà de rełijon inte el inpero roman, ponendo fin a łe persecusion guidae da łe autorità inte i confronti de determinai grupi rełijozi, inte el particułare i cristiani. L'edito el ze sta firmà da Costantino I el Grando e Lizìnio, respetivamente cai dei inperi romani d'Osidente e d'Oriente. Al momento de ła promulgasion de l'edito, ghe zera sirca 1.500 sedi episcopałi inte l'Inpero e almanco dai sìncue ai sete miłioni de abitanti dei sincuanta che i costituiva l'inpero i profesava el cristianèzemo. Un ano dopo de l'aprovasion, ła ze partia ła faze conosesta ai stòreghi cristiani cofà ła Paze de ła Ceza.